cyanic-selkie/wikianc huggingface dataset:
ஜேம்ஸ் வாட்
நினைவிடங்கள்
வாட் தனது ஓய்வு வாழ்க்கை நேரத்தை பெரும்பாலும் கேரட் அறை என்று அழைக்கப்படும் பட்டறையில் கழித்தார். இந்த அறை வாட் மறைவுக்குப் பிறகு 1853-ஆம் ஆண்டுவரை எவராலும் பயன்படுத்தப்படாமலும் கவனிக்கப்படாமலும் விடப்பட்டது. அதன் பிறகு வாட் வாழ்க்கை வரலாற்று ஆசிரியர் J. P. முயர்ஹெட் அவர்களால் முதலில் பார்க்கப்பட்டது. அதன் பிறகு, அந்த அறை எப்போதாவது பார்வையிடப்பட்டது. ஆனால் ஒரு புனித சன்னதி போல் தீண்டப்படாமல் இருந்தது. மேலும் வாட்டின் அறை காப்புரிமை அலுவலகமாக மாற்றுவதற்கு ஒரு முன்மொழிவு இருந்தபோதும் எந்த ஒரு நடவடிக்கை எதுவும் எடுக்கப்படாமல் இருந்தது. 1924-ஆம் ஆண்டில் வாட்டின் அறை இடித்துத் தள்ளியபோது, அறை மற்றும் அதன் அனைத்து பொருட்களும் அறிவியல் அருங்காட்சியகத்திற்கு சமர்ப்பிக்கப்பட்டன, அங்கு அதன் மாதிரி மீண்டும் உருவாக்கப்பட்டது. இது பல வருடங்கள் பார்வையாளர்களுக்காக காட்சிக்கு வைக்கப்பட்டிருந்தது, ஆனால் கேலரி மூடப்பட்டிருந்த போது அந்த பட்டறையின் சுவர்கள்- முழுவதுமாக பெயர்தெடுக்கப்பட்டு அப்படியே, பாதுகாக்கப்பட்டு, மார்ச் 2011-இல் ஒரு புதிய நிரந்தர அறிவியல் அருங்காட்சியக கண்காட்சியின் ஒரு பகுதியாக "ஜேம்ஸ் வாட் மற்றும் எமது உலகம்" என்ற தலைப்பிடப்பட்டு, பொதுமக்கள் காட்சிக்கு வைக்கப்பட்டது.
மேற்கோள்கள்
பகுப்பு:1736 பிறப்புகள் பகுப்பு:பொறியியலாளர்கள் பகுப்பு:1819 இறப்புகள்
ஆற்றம்பாக்கம் ஊராட்சி
ஆற்றம்பாக்கம் ஊராட்சி (Attrambakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1346 ஆகும். இவர்களில் பெண்கள் 648 பேரும் ஆண்கள் 698 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மலேசிய தற்காப்பு அமைச்சு
மலேசிய தற்காப்பு அமைச்சு (மலாய்: Kementerian Pertahanan Malaysia (KEMENTAH); ஆங்கிலம்: Defence Ministry of Malaysia) (MINDEF) என்பது மலேசிய அரசாங்க அமைச்சுகளில் ஒன்றாகும். நாட்டின் இறையாண்மைக்கும்; நாட்டு மக்களின் தற்காப்பிற்கும்; பாதுகாப்பு அரணாக விளங்கும் அமைச்சாகத் தடம் பதிக்கிறது.
மலேசிய பாதுகாப்பு துறை அமைச்சர், தன் செயல்பாடுகளைத் தற்காப்பு அமைச்சகம் மற்றும் பிற அரசு நிறுவனங்களின் மூலமாக நிர்வகிக்கிறார். இந்த அமைச்சின் தலைமையகம் கோலாலம்பூரில் உள்ளது.
வரலாறு
மலேசிய தற்காப்பு அமைச்சு, 1957 ஆகத்து 31-இல் நிறுவப்பட்டது. கோலாலம்பூரில் இருந்த புரோக்மேன் சாலையில் (Brockman Road) அமைந்துள்ள ஒரு கட்டடத்தில் அதிகாரப்பூர்வமாக செயல்படத் தொடங்கியது. புரோக்மேன் சாலை இப்போது டத்தோ ஓன் சாலை (Jalan Dato' Onn) என்று அழைக்கப்படுகிறது.
இந்தக் கட்டடத்தில் 1957 ஆகத்து 31-ஆம் தேதி முதல் 1970 செப்டம்பர் 22-ஆம் தேதி வரை பணியாற்றிய முதல் தற்காப்பு அமைச்சர் மறைந்த துன் அப்துல் ரசாக் உசேன் (Tun Abdul Razak bin Datuk Hussein). அவரின் அலுவலகமும் அதே கட்டடத்தில்தான் இருந்தது.
இராணுவ வளாகம்
தற்காப்பு அமைச்சின் முதல் கட்டடம் MYR 122,000.00 செலவில் மத்திய அரசால் கட்டப்பட்டது. 1960 மார்ச் 18-ஆம் தேதி துன் அப்துல் ரசாக் உசேன் அவர்களால் அதிகாரப்பூர்வமாக திறந்து வைக்கப்பட்டது. பாடாங் தேம்பாக் சாலையில் (Jalan Padang Tembak) கட்டப்பட்ட மற்றொரு கட்டடத்தில் மலேசிய முப்படைகளின் தலைவர்களும் அதிகாரிகளும் இருந்தனர்.
நான்கு மாடிகளில் ஆறு தொகுதிகள் கொண்ட ஒரு வளாகம் அங்கு கட்டப்பட்டது. MYR 2 மில்லியன் செலவிலான அந்தக் கட்டடம்; 1967 ஏப்ரல் 6-ஆம் தேதி துங்கு அப்துல் ரகுமான் புத்திரா (Tunku Abdul Rahman Putra) அவர்களால் அதிகாரப்பூர்வமாக திறந்து வைக்கப்பட்டது.
புதிய கட்டடம்
மலேசியாவில் இருந்து பிரித்தானிய துருப்புக்கள் திரும்பி ஐக்கிய இராச்சியத்திற்கு சென்ற பிறகு, நாட்டின் தற்காப்பை மேம்படுத்த மலேசிய அரசாங்கம் கடுமையான நடவடிக்கைகளை மேற்கொண்டது. அதற்கான பொறுப்பு, தற்காப்பு அமைச்சிடம் ஒப்படைக்கப்பட்டது.
தற்காப்பு அமைச்சின் கீழ் இயங்கி வந்த அனைத்து நிறுவனங்களையும் ஒரே கூரையின் கீழ் கொண்டு வர, தற்காப்பு அமைச்சகத்திற்கு ஒரு புதிய கட்டடத்தைக் கட்டித் தருவதற்கு மலேசிய அரசு முடிவு செய்தது. அந்தக் கட்டடத்திற்கு, 10 மார்ச் 1982-இல், அப்போதைய தற்காப்பு துணை அமைச்சர் டத்தோ அபுபக்கர் பின் டத்து அபாங் அஜி முசுதபா (Dato' Abu Bakar bin Datu Abang Abang Haji Mustapha) அவர்களால் அடிக்கல் நாட்டப்பட்டது.
விசுமா பெர்தகானான்
தற்சமயம் அந்தப் புதிய கட்டடம் கோலாலம்பூரில் உள்ள பாடாங் தேம்பாக் சாலையில் அமைந்துள்ளது. MYR 144 மில்லியன் செலவில் கட்டப்பட்ட இந்தக் கட்டடம் 1985-ஆம் ஆண்டின் மத்தியில் கட்டி முடிக்கப்பட்டது. இந்த 20 மாடிக் கட்டடம் விசுமா பெர்தகானான் (WISMA PERTAHANAN) என்று அழைக்கப்படுகிறது.
மலேசிய தற்காப்பு அமைச்சு, தற்காப்பு அமைச்சரால் வழிநடத்தப் படுகிறது; மற்றும் அந்த அமைச்சருக்கு துணை அமைச்சர்களால் உதவி செய்யப்படுகிறது. தற்காப்பு அமைச்சின் அமைப்பு இரண்டு முக்கிய சேவைகளைக் கொண்டுள்ளது.
வெளி இணைப்புகள்
பகுப்பு:மலேசிய அமைச்சுகள் பகுப்பு:கோலாலம்பூர்
சான்-ஏத்தியென்
சான்-ஏத்தியென் (Saint-Étienne, ; Sant-Etiève; புனித இசுட்டீபன்) என்பது பிரான்சின் மத்திய பகுதியின் கிழக்கேயுள்ள ஒரு நகரம் ஆகும். இது லியோன் நகரத்தில் இருந்து 50 கிமீ தொலைவில் அமைந்துள்ளது. இது லோயிர் மாவட்டத்தின் தலைநகர் ஆகும். இதன் மக்கள்தொகை அண்ணளவாக 172,023 (2013) ஆகும்.
புனித ஸ்தேவானின் நினைவாக இந்நகருக்கு சா-ஏத்தியென் எனப் பெயரிடப்பட்டது. 13ம் நூற்றாண்டில் புனித ஸ்தேவான் ஆலயத்தைச் சுற்றிய சிறிய கிராமமாக இது இருந்தது. 16-ஆம் நூற்றாண்டில் இங்கு போர்க்கருவிகள் தயாரிக்கும் தொழிற்துறை ஆரம்பிக்கப்பட்டதில் இருந்து இது ஒரு வணிகச் சந்தையாக மாற்றம் பெற்றது. பிரெஞ்சுப் புரட்சியின் போது இது ஆர்ம்வில் (போர்க்கருவிகளின் நகரம்) என அழைக்கப்பட்டது.
துணிச்சல் (திரைப்படம்)
துணிச்சல், அம்ப்ரிஷி ஆர்ட்ஸ் தயாரிப்பில் 1/01/2010 அன்று வெளிவந்த தமிழ் படமாகும். புது இயக்குனர் சிவா மஞ்சள் இயக்கத்தில் மஜீத், அருண் விஜய், சுவாதிக்கா மற்றும் பலர் நடித்துள்ளனர்.
பகுப்பு:2010 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிங்கமுத்து நடித்த திரைப்படங்கள்
ராணி லலிதாங்கி
ராணி லலிதாங்கி ஒரு இந்திய தமிழ் திரைப்படமாகும். டி. ஆர். ரகுநாத் இயக்கிய இத்திரைப்படத்தில் சிவாஜி கணேசன், பி. பானுமதி முக்கிய பாத்திரங்களில் நடித்திருந்தனர்.
திரைக்கதை
ஒரு ஆணைப்போல பெண்ணாலும் நாட்டை ஆளமுடியும் என்று காட்டுவது போல ராணி லலிதாங்கி ஒரு நாட்டை ஆள்கிறாள்.
கனிவான மனம் கொண்ட இன்னொரு நாட்டு அரசனுக்கு ஒரு மகன் இருக்கிறான். அவன் ஒரு தேர்ச்சி பெற்ற சிற்பியாகவும் நுண் கலைகளை நேசிப்பவனாகவும் இருக்கிறான்.
சூழ்ச்சி எண்ணமும் நாட்டின் மேல் ஒரு கண் வைத்திருப்பவனுமான காண்டீபன் என்ற அரசன் இளவரசனை ஒரு குறவர் நடன நிகழ்ச்சியின் போது கொல்லத் திட்டமிடுகிறான்.
தனது திட்டத்தை நிறைவேற்ற ஒரு நாட்டியக்காரியை ஏவி விடுகிறான். ஆனால் அவளின் ஜாலங்களில் சிக்காமல் இளவரசன் தப்பி விடுகிறான். அத்துடன் அவனுக்குப் பெண்கள் மீது வெறுப்பு ஏற்படுகிறது.
இளவரசனை விரும்பும் ராணி லலிதாங்கி ஒரு யோகினியாக வேடமணிந்து இளவரசனிடம் ஒரு காதல் கடிதம் கொடுக்கிறாள். இளவரசன் கோபமடைந்து அவளை வெளியே துரத்தி விடுகிறான். அவனது மனதைக் கவர்வதற்காக ராணி லலிதாங்கி நாட்டியம் கற்றுக் கொள்கிறாள். அரண்மனையில் நடைபெறும் ஒரு விழாவில் லலிதாங்கி நடனமாடி இளவரசனின் மனதை வெல்கிறாள்.
அவள் தன்னை மணந்து கொள்ளும்படி எவ்வாறு இளவரசனை வற்புறுத்துகிறாள் என்பதும் அவன் மனதை மாற்றி எவ்வாறு அவனைத் கணவனாக அடைகிறாள் என்பதுமே மீதிக் கதையாகும்.
தயாரிப்பு விபரம்
இந்த ராஜா ராணி மற்றும் சூழ்ச்சி செய்யும் வில்லன் கதை முன்பு 1935ஆம் ஆண்டு லலிதாங்கி என்ற பெயரின் மதுரை, ராயல் டாக்கி விநியோகஸ்தர்களால் படமாக்கப்பட்டது. டி. பி. ராஜலட்சுமி, வி. ஏ. செல்லப்பா நடித்திருந்தனர். திருச்சி ஆர். கல்யாணராமன் டி. என். ஆர் என்ற பெயரில் படக்கம்பெனியைத் தொடக்கினார். டி. என். ஆர். என்பது தஞ்சை என். ராமையாதாஸ் என்பதைக் குறிக்கும். கவிஞர் மீது மிகுந்த மதிப்பு வைத்திருந்ததால் கல்யாணராமன் கம்பெனிக்கு இந்தப் பெயரை வைத்தார்.
கம்பெனியின் முதல் தயாரிப்பு இந்த ராணி லலிதாங்கி.
பாடல்கள்
படத்துக்கான இசையமைப்பு ஜி. ராமநாதன். பாடல்களை இயற்றியவர் தஞ்சை என். ராமையாதாஸ். பாடியவர்: பி. பானுமதி. பின்னணி பாடியவர்கள்: டி. எம். சௌந்தரராஜன், சி. எஸ். ஜெயராமன், சீர்காழி கோவிந்தராஜன், எஸ். சி. கிருஷ்ணன், டி. பி. ராமச்சந்திரா, வி. டி. ராஜகோபாலன், பி. லீலா, ஜிக்கி, டி. வி. ரத்தினம், ஏ. ஜி. ரத்னமாலா ஆகியோர்.
வரவேற்பு
கதை, பானுமதி, சிவாஜி, வீரப்பா ஆகியோரின் நடிப்பு, இனிய பாடல்கள், ராஜசுலோச்சனாவின் நடனங்கள், நல்ல படப்பிடிப்பு என்பன எல்லாம் இருந்தும் ராணி லலிதாங்கி வசூலில் வெற்றி பெறவில்லை.
மேற்கோள்கள்
பகுப்பு:1957 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:பி. பானுமதி நடித்த திரைப்படங்கள் பகுப்பு:ஜி. ராமநாதன் இசையமைத்த திரைப்படங்கள்
நுரையீரல்மீன்
நுரையீரல்மீன் (lungfish) நன்னீரில் வாழுகின்ற மீன் வகையாகும். எலும்புமீன்கள் (Osteichthyes) வகையின் நீருக்கு வெளியே சுவாசித்தல் போன்ற தோற்றநிலை சிறப்பியல்புகளையும், தசையாலான துடுப்பு (Sarcopterygii) கொண்டுள்ள மீன் வகையின் அமைப்புகளை ஒத்த சோணைத் துடுப்பையும் சிறப்பாக விருத்தியடைந்த அகவன்கூட்டையும் கொண்டது. இன்றைய காலப்பகுதியில் நுரையீரல்மீன்கள் ஆபிரிக்கா, தென்னமெரிக்கா, அவுத்திரேலியா போன்ற பகுதிகளில் மட்டுமே வசிக்கின்றன. உயிரினத்தொகுதியின் குழுக்கள் அவைகளுக்கிடையே ஏற்பட்ட நிலவியல் வேறுபாட்டால் (மலை, நீர் தோன்றுதல்) வெவ்வேறு இடங்களுக்குப் பிரிக்கப்பட்டதால் மெசொசொயிக் காலத்து மீபெரும்கண்டமான கோண்டுவானாவில் மட்டுமே இவை பரவிக் காணப்பட்டன என அறியப்படுகின்றது. இது வாழும் நீர்நிலையில் நீர் வற்றிவிட்டால் மண்ணைத் தோண்டிக்கொண்டு உள்ளே சென்று வசிக்கும்; இந்த மீனால் மண்ணுக்குள் நான்கு ஆண்டு காலம் உறங்குநிலையில் உயிர்வாழ முடியும். தசையாலான துடுப்பு கொண்டுள்ள மீன் வகையில் இருந்தே நான்குகால் உயிரினங்கள் கூர்ப்படைந்தன என்று நம்பப்படுகின்றது.
உடலமைப்பியல்
எல்லா வகை நுரையீரல் மீன்களும் தொடர்ச்சியான கசியிழையத்திலான முதுகுநாண்களுடன் நன்கு விருத்தியடைந்த அண்ணப் பல்வரிசைகளையும் கொண்டிருக்கும். நுரையீரல் மீன் ஒரு ஊனுண்ணியாகும். அடிப்படையான நுரையீரல்மீன் ஓரப்பற்களையும் எலும்பாலான மூளைக்கவசத்தையும் கொண்டிருக்கையில் பரிணாம வளர்ச்சியடைந்த தற்போதைய நுரையீரல் மீனில் ஓரத்து எலும்புகள் குறைவடைந்தும் மூளைக்கவசம் கசியிழையத்தாலும் ஆக்கப்பட்டிருக்கும். இனப்பெருக்கக் காலத்தின்போது தென் அமெரிக்க நுரையீரல் மீனில் ஒரு சோடி இறகுபோன்ற நீட்டங்கள் உருவாகும். இவை முட்டைகளைச் சுற்றி வாயுப்பரிமாற்றத்தை ஏற்படுத்த உதவுகின்றது என நம்பப்படுகின்றது.
வாயுப்பரிமாற்றம்
வாழுகின்ற நுரையீரல் மீன்களுள் ஆஸ்திரேலிய நுரையீரல் மீன் மட்டுமே செதிலைப் (gill) பயன்படுத்திச் சுவாசிக்கும். ஏனையவற்றில் செதில் உருவச்செயலிழப்பு அடைந்திருக்கும், இது போதுமான வாயுப்பரிமாற்றத்துக்கு ஏற்றதாக இராது. செதிலைப் பயன்படுத்தி நீருக்குள் வாயுப்பரிமாற்றம் நிகழும்போது சாதாரண மீன்களைப்போலவே ஒட்சிசனை உள்ளெடுக்கின்றது. நீருக்கு வெளியே தனது வாயைப் பயன்படுத்திக் காற்றை உள்ளெடுத்து வெளிவிடுகின்றது.
சூழலியல்
ஆபிரிக்க தென் அமெரிக்க நுரையீரல் மீன்கள் பருவகாலத்துக்கு ஏற்ப தம்மைக் காத்துக் கொள்ளும் திறன் உடையவை. பருவகால மாற்றத்தின் போது, நன்னீர்த் தேக்கங்கள் வற்றும் போது இவை சேற்றுள் சென்றுவிடும், பின்னர் உலர்ந்த காலம் முழுவதும் வளை தோண்டி மண்ணுக்குள் வசிக்கும். நான்கு வருடங்கள் இவ்வாறு உறக்கநிலையில் வசிக்கும் வல்லமை கொண்டது. இதன்போது நுரையீரல் மீனுடைய உடற்செயலியலில் மாற்றம் ஏற்படுகின்றது; இதன் வளர்சிதைமாற்ற வீதம் அறுபதில் ஒன்றாகக் குறைகின்றது, புரதக் கழிவுப்பொருட்கள் அமோனியாவில் இருந்து குறைந்த நச்சுத்தன்மை கொண்ட யூரியாவாக மாற்றப்படுகின்றது. (நீரில் இது நேரடியாக அமோனியாவையே கழிவுப்பொருளாக வெளியேற்றும்)
வெளியிணைப்புக்கள்
பகுப்பு:மீன் குடும்பங்கள் பகுப்பு:மீன்கள்
ஜெயந்தி தலால்
ஜெயந்தி கேலாபாய் தலால் (Jayanti Ghelabhai Dalal) (18 நவம்பர் 1909 - 24 ஆகஸ்ட் 1970) ஓர் இந்திய எழுத்தாளரும், நூல் வெளியீட்டாளரும், மேடை நடிகரும், இயக்குனரும், அரசியல்வாதியும் ஆவார். நாடக அமைப்பாளரின் குடும்பத்தில் பிறந்து, இந்தியா சுதந்திரம் பெற்ற காலத்திலும் அதற்குப் பின்னரும் அரசியலில் ஈடுபட்ட இவர் சமூகவுடைமையாலும், காந்திய தத்துவத்தாலும் ஈர்க்கப்பட்டார். இவர் தனிநபர் நாடகங்கள், சிறுகதைகள், திருத்தப்பட்ட வெளியீடுகள் ஆகியவற்றை எழுதினார்.
வாழ்க்கை
ஜெயந்தி தலால், 1909 நவம்பர் 18 அன்று அகமதாபாத்தில் பிறந்தார். இவரது தந்தை கேலாபாய் தேசி நாடக சமாஜ் என்ற நாடகக் குழுவின் அமைப்பாளராக இருந்தார். எனவே இவர் கல்வியை பல்வேறு இடங்களில் பெற்றார். 1925இல் மெட்ரிகுலேசன் முடித்த இவர் மேலதிக படிப்புகளுக்காக குஜராத் கல்லூரியில் சேர்ந்தார். அவர் இந்திய விடுதலை இயக்கத்தில் பங்கேற்றதால் 1930ஆம் ஆண்டில் இளங்கலை பட்டப்படிப்பின் போது படிப்பை கைவிட்டுவிட்டார்.
இவர் 1939இல் பதிப்பகத்தைத் தொடங்கினார். தான் இறக்கும் வரை வெளியிட்டு வந்தார். 1956ஆம் ஆண்டில் மகாகுஜராத் இயக்கத்தில் ஈடுபட்ட அவர் இந்துலால் யாக்னிக் என்பவருக்கு உதவினார். மேலும், அந்தக் காலகட்டத்தில் தினமும் நவகுஜரத்தை வெளியிட்டார். 1957 இல் பம்பாய் மாநில சட்டமன்றத்திற்கு தேர்ந்தெடுக்கப்பட்டார். 1962இல், மீண்டும் போட்டியிட்டார். ஆனால் தேர்தலில் தோற்றார். ஆகஸ்ட் 24, 1970 அன்று அகமதாபாத்தில் இறந்தார்.
தனது அரசியல் வாழ்க்கையுடன், இரங்மண்டல் என்ற தொழில்முறை நாடகக் குழுவையும் இயக்கி நடித்து வந்தார்.
விருதுகள்
1959 ஆம் ஆண்டில் இவருக்கு இரஞ்சித்ராம் சுவர்ண சந்திரக் விருதும், இலக்கியத் துறையில் செய்த பங்களிப்பிற்காக நர்மத் சுவர்ண சந்திரக் விருதும் வழங்கப்பட்டது.
வெளி இணைப்புகள்
பகுப்பு:இந்திய நாடக நடிகர்கள் பகுப்பு:குஜராத் அரசியல்வாதிகள் பகுப்பு:1970 இறப்புகள் பகுப்பு:1909 பிறப்புகள்
மரமயவேறி
thumb| வெப்பமண்டல [[ஆத்திரேலியாவில் மரமயவேறிகளின் கலப்பு இனங்கள்]] thumb| இலங்கையின் உடவத்தகெலேவில் மரமயவேறி thumb| ஹவாய், கவாயில் உள்ள குரங்கு ஏணி கொடியின் ( பௌஹினியா கிளாப்ரா ) மீது உருவாகியுள்ள [[கடல் இதயம்|கடல் இதயத்தின் விதானம்]] thumb| [[மேற்குத் தொடர்ச்சி மலை|மேற்கு தொடர்ச்சி மலையில் உள்ள ஒரு காடு முழுவதும் பரவியுள்ள மரமயவேறி]] மரமயவேறி (Liana) என்பது நீண்ட வைரஞ்செறிந்த தண்டுகளைக் கொண்ட ஒரு கொடியாகும். இது தரை மட்டத்தில் மண்ணில் வேரூன்றி நேரடி சூரிய ஒளியைத் தேடி மரங்களையும், பிற ஆதரங்களையும் பயன்படுத்தி மேலே ஏறுகின்றன. ஆங்கிலத்தில் இதைக் குறிக்கும் லியானா என்ற சொல் இதன் உயிரியல் வகைப்பாட்டுக் குழுவைக் குறிக்கவில்லை, மாறாக தாவரங்களில் மரம் அல்லது புதர் என்று குறிப்பிடுவதைப் போன்ற ஒரு பொதுச் சொல்லாகும்.
சூழலியல்
மரமயவேறிகள் வெப்பமண்டல ஈரமான அகன்ற இலைக் காடுகளின் (குறிப்பாக பருவகால வெப்பமண்டல காடுகள் ) சிறப்பியல்புகளாகும். ஆனால் மிதமான மழைக்காடுகள் மற்றும் மிதமான இலையுதிர் காடுகளிலும் இவை காணப்படுகின்றன. கிளிமேடிஸ் அல்லது வைடிஸ் (காட்டு திராட்சை) வகையைச் சேர்ந்த உறுப்பினர்கள் மிதவெப்பமண்டல மரமயவேறிகள் ஆகும். மரமயவேறிகள் காட்டு மரங்களின் உச்சிகளுக்கு இடையில் பாலங்களை உருவாக்கக் கூடியவை. இந்தப் பாலங்களை மரமேறி விலங்குகள் காடு முழுவதும் பாதைகளாக பயன்படுத்துகின்றன. இந்த பாலங்கள் பலத்த காற்றில் இருந்து பலவீனமான மரங்களை பாதுகாக்கும். மரமயவேறிகள் சூரிய ஒளி, நீர், மண்ணில் உள்ள ஊட்டச்சத்து ஆகியவற்றுக்காக வன மரங்களுடன் போட்டியிடுகின்றன. மரமயவேறிகள் இல்லாத காடுகளில் 150% அதிக பழங்கள் காய்க்கும்; மரமயவேறிகள் கொண்ட மரங்கள் இறக்கும் வாய்ப்பு இரண்டு மடங்கு அதிகம். பௌஹினியா எஸ்பி போன்ற சில லியானாக்கள் பௌஹினியா எஸ்பி போன்ற சில மரமயவேறிகள் அதிக நீளத்தை அடைகின்றன. சுரிநாமில் 600 மீட்டர் வரை வளர்ந்துள்ளது. மரமயவேறியான என்டாடா ஃபேஸ்லாய்டிஸ் 1.5 கிமீ நீளம்வரை எட்டியதை ஹாக்கின்ஸ் உறுதிபடுத்தியுள்ளளார். மிக நீளமான மோனோகோட் மரமயவேறி கலாமஸ் மனன் (அல்லது கலாமஸ் ஆர்னடஸ்) சரியாக 240 மீட்டர் ஆகும். மரமயவேறிகள் பல்வேறு தாவர குடும்பங்களில் காணப்படுகின்றன.
வாழ்விடம்
மரமயவேறிகள் காடுகளில் வளர மரங்களுடன் கடுமையாகப் போட்டியிட்டு, மரங்களின் வளர்ச்சியையும், மற்றும் மரப் பெருக்கத்தையும் வெகுவாக குறைக்கின்றன; மரங்களின் இறப்பைப் பெரிதும் விரைவுபடுத்துகின்றன. மரக் கன்றுகளின் வளர்ச்சியைத் தடுக்கின்றன. காடுகளில் மீளுருவாக்கப் போக்கை மாற்றுகின்றன. இறுதியில் மரங்களின் எண்ணிக்கை வளர்ச்சி விகிதத்தை பாதிக்கிறன்றன. எறும்புகள் மற்றும் பல முதுகெலும்பில்லா விலங்குகள், பல்லிகள், கொறித்துண்ணிகள், அசையாக்கரடி, குரங்குகள், லெமுர்கள் உள்ளிட்ட பல மரவாழ் விலங்குகளுக்கு  வன  விதானத்தில் நடமாட வழிகளை மரமயவேறிகள் ஏற்படுத்தித் தருகின்றன. எடுத்துக்காட்டாக, மடகாஸ்கரின் கிழக்கு வெப்பமண்டல காடுகளில், வாழும் பல லெமுர்கள் செங்குத்தான மர இனங்கள் மத்தியில் படர்ந்துள்ள மரமயவேறிகளின் வலையமைப்பில் அதிக அளவில் நடமாடுகின்றன. பல லெமுர்கள் மரமயவேறிகளின் கொண்ட மரங்களை இருப்பிடமாகக் கொள்ள விரும்புகின்றன. பலத்த காற்று வீசும்போது மரமயவேறிகள் மரங்களை சாயந்துவிடாமல் பாதுகாக்கின்றன. இருப்பினும், இவை பலத்த காற்றின்போது மேலும் அழிவை ஏற்படுத்தக்கூடியனவாக இருக்கலாம், ஏனெனில் ஒரு மரம் விழும்போது, மரமயவேறிகளின் இணைப்புகளால் பல மரங்கள் விழும் வாய்ப்பும் உள்ளது.
பொதுவாக, மரமயவேறிகள் படர்ந்திருக்கும் மரங்களுக்கு தீங்கு விளைவிப்பவை. மரமயவேறிகள் கொண்ட மரங்களின் வளர்ச்சி விகிதம் குறைவாக இருக்கும். அவற்றினால் உண்டாகும் சிராய்ப்பு, நெரிப்பு ஆகியவற்றினால் மரங்களை நேரடியாக சேதப்படுத்துகின்றன. இலைகளை உண்ணும் விலங்குகளுக்கு மரமயவேறிகள் மரங்களின் உச்சியை அணுகக்கூடியதை எளிதாக்குகின்றன. இந்த எதிர்மறை விளைவுகளால், மரமயவேறிகள் படராமல் இருக்கும் மரங்கள் சில சாதகங்களைப் பெறுகின்றன; சில இனங்கள் மரமயவேறிகளை தவிர்க்க அல்லது உதிர்க்க உதவும் பண்புகளை உருவாக்கிக் கொண்டுள்ளன.
மேற்கோள்கள்
பகுப்பு:உயிரியல் துறைச்சொற்கள் பகுப்பு:தாவர அமைப்பியல்
மரண தண்டனைக்கு எதிரான உலகக் கூட்டமைப்பு
மரண தண்டனைக்கு எதிரான உலகக் கூட்டமைப்பு (World Coalition Against the Death Penalty) என்பது மரண தண்டனைக்கு எதிராகக் குரல் கொடுக்கும் அரச சார்பற்ற அமைப்புகள், வழக்குரைஞர் கழகங்கள், தொழிற் சங்கங்கள், மற்றும் உள்ளூராட்சி அமைப்புகள் போன்றவற்றின் கூட்டமைப்பு ஆகும். மரண தண்டனைக்கு எதிரான இயக்கத்தை உலகளாவிய அளவில் வளர்த்தெடுக்க வேண்டும் என்பதே இதன் குறிக்கோள் ஆகும்.
மரண தண்டனைக்கு எதிராக பன்னாட்டு அமைப்புக்கள் மற்றும் அரசுகளில் ஆதரவைத் திரட்டல், பன்னாட்டு நிகழ்வுகளை ஏற்பாடு செய்தல், மற்றும் மரண தண்டனை எதிராக தேசிய மற்றும் பிராந்திய க்கூடுறவை வலுப்படுத்தல் போன்றவற்றில் இவ்வுலகக் கூட்டமைப்பு கவனம் செலுத்துகிறது.
2002 ஆம் ஆண்டு மே 13 இல் ரோம் நகரில் இந்த அமைப்பு உருவாக்கப்பட்டது. ஆண்டுதோறும் அக்டோபர் 10 ஆம் நாளை உலக மரண தண்டனை எதிர்ப்பு நாளாக முன்னெடுப்பது எனவும் தீர்மானிக்கப்பட்டது. சூலை 2011 அளவில் இக்கூட்டமைப்பில் மொத்தம் 121 உலக அமைப்புகள் அங்கத்துவம் வகிக்கின்றன.
வெளி இணைப்புகள்
பகுப்பு:அரசு சார்பற்ற அமைப்புக்கள் பகுப்பு:மரண தண்டனை
ரூபகிகாட் சட்டமன்றத் தொகுதி
ரூபகிகாட் சட்டமன்றத் தொகுதி (Rupohihat Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது களியாபோர் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
வேப்பேரி
வேப்பேரி என்ற பெயரில் உள்ள ஊர்கள்:
முலீவ தர்மிசாந்
முலீவ தர்மிசாந் (Mulewa Dharmichand, பிறப்பு: ஏப்ரல் 4, 1984), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். தற்போது சிங்கப்பூர் அணிக்காக விளையாடி வருகின்றார்.
பகுப்பு:இந்தியத் துடுப்பாட்டக்காரர்கள் பகுப்பு:சிங்கப்பூர் துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள்
நினைவுகள்
நினைவுகள் (Ninaivugal) 1984 ஆம் ஆண்டு வெளிவந்த தமிழ்த் திரைப்படமாகும். எம். வெள்ளைச்சாமி இயக்கத்தில் வெளிவந்த இத்திரைப்படத்தில் கார்த்திக், ஸ்ரீபிரியா மற்றும் பலரும் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:ராதா நடித்த திரைப்படங்கள் பகுப்பு:சிறீபிரியா நடித்த திரைப்படங்கள் பகுப்பு:சரத் பாபு நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:மனோரமா நடித்த திரைப்படங்கள்
பொட்டாசியம் பொலோனைடு
பொட்டாசியம் பொலோனைடு (Potassium polonide) என்பது K2Po என்ற மூலக்கூற்று வாய்பாட்டுடன் கூடிய ஒரு வேதிச் சேர்மமாகும். கூடிய வேதியியல் நிலைப்புத்தன்மை கொண்ட பொலோனிய வகைச் சேர்மங்களில் இதுவும் ஒரு பொலோனைடு ஆகும்.
பண்புகள்
வெப்ப நிலைப்புத்தன்மை முற்றிலுமற்ற பொட்டாசியம் பொலோனைடு பொட்டாசியம் தெல்லூரைடை (K2Te) விடவும் அதிக இலத்திரன் நாட்ட ஆற்றலைக் கொண்டுள்ளது.
தயாரிப்பு
ஐதரோபொலோனிக் அமிலம் என்றழைக்கப்படும் நீர் கலந்த ஐதரசன் பொலோனைடு பொட்டாசியத்துடன் ஒடுக்க வினை புரிந்து பொட்டாசியம் பொலோனைடு உருவாகிறது:
பொட்டாசியத்தையும் பொலோனியத்தையும் சேர்த்து 300 முதல் 400 °செ வெப்பநிலைக்குச் சூடுபடுத்தியும் பொட்டாசியம் பொலோனைட்டைத் தயாரிக்கலாம். உயர் வெப்பநிலைகளில் இவ்வினை மீள்வினையாக நிகழ்கிறது.
வடிவமைப்பு
சோடியம் பொலோனைடு போலவே பொட்டாசியம் பொலோனைட்டும் புளோரைற்றுக் கனிமத்தின் அமைப்புக்கு எதிரான படிக அமைப்பைக் கொண்டிருக்கிறது.
மேற்கோள்கள்
பகுப்பு:பொலோனைடுகள் பகுப்பு:பொட்டாசியம் சேர்மங்கள்
முதல்நாடு ஊராட்சி
முதல்நாடு ஊராட்சி (Muthalnadu Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கமுதி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1166 ஆகும். இவர்களில் பெண்கள் 594 பேரும் ஆண்கள் 572 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புல்லம்பாக்கம் ஊராட்சி
புல்லம்பாக்கம் ஊராட்சி (Pullambakkam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 789 ஆகும். இவர்களில் பெண்கள் 402 பேரும் ஆண்கள் 387 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கொப்பரை கொப்பரை
கொப்பரை கொப்பரை என்பது உன்னிப்போடு கூடிய ஒரு உத்தித்திற விளையாட்டு.
சிறுவர் சிறுமியர் வட்டமாக உட்காருவர். அவரவர் தொடையில் தட்டிக்கொண்டு முன்பாட்டும் பின்பாட்டுமாகப் பாடுவர்
பாட்டு: ஆடு, மாடு, மான், எருமை ஆகியவற்றைக் கொம்புள்ள விலங்காகத் தொகுத்துக் கூறினார். ஈயை அப்பட்டியலில் தொகுத்தது தவறு. எனவே ஈக் கொப்பரை எனச் சொன்னவுடன் யாரும் பின்பாட்டு பாடவும் கூடாது. தன் தொடையில் தட்டவும் கூடாது. இவற்றில் எது செய்தாலும் அவர் பட்டவர் ஆகவேண்டும். பூப்பெயர், காய்ப்பெயர், பழப்பெயர் பான்ற ஏதாவது ஓர் இனத்தைத் தெரிவு செய்துகொண்டு முன்பாட்டு பாடவேண்டும்.
கருவிநூல்
பகுப்பு:தமிழர் விளையாட்டுகள் பகுப்பு:சிறுவர் விளையாட்டுகள்
வளி மண்டல ஈரப்பதத்ததைப் பிரித்தெடுத்தல்
வளி மண்டல ஈரப்பதத்ததைப் பிரித்தடுத்தல் (Atmospheric moisture extraction) குடிப்பதற்காகவும், துாய்மை படுத்துவதற்காகவும், ஏனைய பயன்பாடுகளுக்காகவும் காற்றிலுள்ள நீராவியைப் பிாித்தெடுக்கப்படுகிறது.
மூடுபனியுடைய லிமா, பெரு நாடுகளின் அண்மைப்பகுதிகளில் இயற்கை மழைப்பொழிவு அாிதாகும் போது ஈரப்பதத்தை மூடுபனி வலைகள் மூலம் அறுவடை செய்வது வழக்கத்தில் உள்ளன.
மேற்கோள்கள்
பகுப்பு:புவியியல் தொழில்நுட்பம் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:நீர் வழங்கல்
செபே
செபே (அல்லது ஜெபே, Зэв, Zev; இயற்பெயர்: ஜிர்கோடை (நவீன மங்கோலியம்: ஜுர்கடை), Зургаадай, Simplified Chinese: 哲别) (இறப்பு 1225) செங்கிஸ் கானின் நோயன்களுள் (தளபதி) ஒருவர் ஆவார். இவர் தாய்சியுட் பழங்குடியினருள் பெசுட் இனத்தை சேர்ந்தவர். செங்கிஸ் கானின் காலத்தில் தாய்சியுட்கள் தர்குடை கிரில்துக்கின் தலைமையில் இருந்தனர்.
1201ல் பதிமூன்று பக்கங்களின் போரில், செங்கிஸ் கானின் கழுத்தில் அம்பினால் காயம் ஏற்பட்டது. அவரது தளபதி செல்மே அவரைக் கவனித்துக் கொண்டார். போரில் வென்றபின் செங்கிஸ் கான், தோற்றவர்களிடம் அம்பு எய்தவர் யார் என்று கேட்டார். ஜுர்கடை தானாக முன்வந்து அம்பு எய்ததைக் கூறினார், மேலும் செங்கிஸ் கான் தன்னைக் கொல்வதென்றால் கொல்லட்டும் எனவும் அதேநேரத்தில் தன்னை மன்னித்தால் விசுவாசத்துடன் பணியாற்றுவேன் என்றும் கூறினார். செங்கிஸ் கான் அவரது நேர்மையைப் பாராட்டி ஜெபே (மங்கோலிய மொழியில் அம்பு) என்று பெயரிட்டுத் தனது படையில் சேர்த்துக் கொண்டார்.
செபே பின்னர் செங்கிஸ் கானின் சிறந்த மற்றும் மிகவும் விசுவாசமான தளபதிகளில் ஒருவர் ஆனார். அவரது திறன் காரணமாக அவர் சுபுதை பகதூருக்கு இணையான தளபதியாகக் கருதப்படுகிறார்.
காரா கிதையின் குச்லுக்கை செபே வெற்றி கொண்டபோது செங்கிஸ் கான் மகிழ்ந்தபோதும், இவ்வெற்றிகளின் காரணமாக செபே தனக்கு எதிராகத் திரும்புவாரோ என எண்ணினார். இச்செய்தி செபேயை அடைந்தபோது, உடனடியாக போரிலிருந்து திரும்பிய செபே 100 வெள்ளைக் குதிரைகளை (அம்புக் காயம் ஏற்பட்டபோது செங்கிஸ் கான் ஓட்டிய அதே போன்ற குதிரைகள்) அவருக்கு தன் விசுவாசத்தின் அடையாளமாகக் கொடுத்தார். அதன்பின் செங்கிஸ் கான் அவரை சந்தேகப்படவேயில்லை.
இவரும் சுபுதையும் சேர்ந்து உருசியர்களைத் தோற்கடித்துத் திரும்பும் வழியில் இவர் இறந்தார்.
மேற்கோள்கள்
பகுப்பு:மங்கோலியத் தளபதிகள் பகுப்பு:1225 இறப்புகள்
சாகிர் நாயக்
சாகிர் அப்துல் கரீம் நாயக் Zakir Naik ( பிறப்பு: 18 அக்டோபர், 1965) பிரபல இஸ்லாமிய மதபோதகர்,அறிஞர்,சர்வதேச சொற்பொழி வாளர்,  சிறந்த எழுத்தாளர் இஸ்லாமிய ஆராய்ச்சி அறக்கட்டளையின் தலைவரும் ஆவார் அவர் தற்போது இந்தியாவில்  பீஸ்  டிவி எனும் தொலைக்காட்சி நிறுவனத்தை நடத்தி வருகிறார்  இஸ்லாமிய பொது பேச்சாளர் ஆவதற்கு முன்பு அவர் முறைப்படி மருத்துவம் கற்று  பட்டம் பெற்ற  ஒரு  மருத்துவரும்  ஆவார். தற்போது இந்தியா, வங்காளதேசம், ஐக்கிய இராச்சியம், கனடா ஆகிய நாடுகள் இவரது சொற்பொழிவைத் தடை செய்துள்ளன.
வாழ்க்கை
மும்பை, மகாராஷ்டிரா, இந்தியாவில் 18 அக்டோபர் 1965 பிறந்த சாகிர் நாயக்  மும்பை புனித பீட்டர் உயர்நிலை கல்லூரியிலும் பின்னர் மும்பை பல்கலைக்கழக மருத்துவக் கல்லூரியிலும் கல்வி கற்றார். 1991 ஆம் ஆண்டில் அவர் ஐ ஆர் எப் எனும் நிறுவனத்தை துவங்கி அதன் மூலம் இசுலாமிய   அழைப்பு பணியை ஆரம்பித்தார் .சாகிர் நாயக்  1991ம் ஆண்டின் பின்னர்  தனது இசுலாமிய ஆராய்ச்சி  மூலம்  இசுலாமிய மதத்தின் உண்மை தன்மைகளை நிருபிக்க துவக்கினர். மத ஆராய்வில் நன்றாகப் பாண்டித்தியம் பெற்று விளங்கிய இவர் திருக்குரான் ,இந்துமத வேதங்கள் ,கிறித்துவ, பைபிள்கள், இன்னும் பல புத்தகங்களையும் படித்து மனனம் கொண்டவர்.இவரின் இசுலாமிய அழைப்பு பணியால்  பல மற்று மதத்தினரை இசுலாமிய மதத்துக்குள் கொண்டுள்ளர்.2001 செப்டம்பர்  முதல் 2002  ஜூலை  வரை கடும் எதிர்ப்பில் அமெரிக்கவில் இசுலாமிய மதப் பிரச்சாரம் செய்து 34000 ம் அமெரிக்கர்களை இஸ்லாமிய மதத்தினுள் கொண்டு வந்துள்ளார். இந்தியாவின் பிரபல இசுலாமிய இதழான இஸ்லாமிய குரல் பத்திரிகையில் அவரது கட்டுரை சில வெளி வந்துள்ளன இஸ்லாமிய குரல் (இதழ்).
விரிவுரைகள் மற்றும் மற்றும் விவாதங்கள்
சாகிர் நாயக் உலகம் முழுவதும் பல விவாதங்கள் மற்றும் விரிவுரைகலை நடத்தி உள்ளார் அணைத்து  மத தகவல்களையும்    இவர்  மனப்பாடம் செய்து வைத்துள்ளதன்  காரணமாக   விவாதங்கள் மற்றும் விரிவுரைகலை மிகவும் வேகமாகவும் தெளிவாகவும் மக்களுக்கு அளிப்பதன் காரணமாக இவர் மக்கள் மத்தியில் மிகவும் பிரபலமாக உள்ளார்  *
வெளி இணைப்புகள்
பகுப்பு:இந்திய முஸ்லிம்கள் பகுப்பு:இந்திய இசுலாமிய அறிஞர்கள் பகுப்பு:1965 பிறப்புகள் பகுப்பு:வாழும் நபர்கள் *
இரணியமுட்டத்துப் பெருங்குன்றூர்
இரணியமுட்டம் = நீலகிரி
நீல நிறத்தை இருள்நிறமாகக் கொள்வது தொன்றுதொட்டு இருந்துவரும் மரபு. இருள்நிறம் என்பது கருநிறம். இருள்நிறக் கண்ணனை நீலமேனி நெடியோன் என்கிறோம்.
இவற்றையெல்லாம் ஒப்பிட்டு எண்ணும்போது இருள்நிற முட்டம் சங்ககாலத்தில் இரணியமுட்டம் என மருவியதையும், இருள்நிறம் நீலநிறம் எனக் கொண்ட வகையில் நீலமலை என வழங்கப்பட்டதையும், நீலமலை என்னும் தமிழ்ச்சொற்றொடர் வடமொழித் தாக்கத்தால் நீலகிரி ஆனதையும், எளிதாக, இலக்கண மரபுப்படி கண்டறிய முடிகிறது.
பெருங்குன்றூர் = குன்னூர்
பகுப்பு:சங்கப் புலவர்கள்
டி உயிரணு
டி உயிரணுக்கள் அல்லது டி செல்கள் (T Cells) என்பவை உயிரணுக்களின் மூலமாக ஏற்படும்  நோயெதிர்ப்புத் திறன் பணிகளில் மையமாகப் பணியாற்றும் நிணநீர்க் குழிய வகைகளுள் (வெண்குருதியணு) ஒன்றாகும். இச்செல்களின் வெளிப்பரப்பிலுள்ள டி உயிரணு ஏற்பிககளைக் (TCR) கொண்டு பிற நிணநீர்க் குழியங்களிலிருந்து ("பி" உயிரணுக்கள், இயற்கையாகக் கொல்லும் உயிரணுக்கள்) இவற்றை வேறுபடுத்தி அறியலாம். இவை தைமஸ் சுரப்பியில் முதிர்ச்சியடைவதால் (சில செல்கள் அடிநாச் சுரப்பிகளில் முதிர்ச்சியடைந்தாலும்) இவை "டி" செல்கள் என்று அழைக்கப்படுகின்றன. "டி" உயிரணுக்களில் தனிப்பட்டச் செயற்பாடுகளைக் கொண்ட பல உட்பிரிவுகள் உள்ளன.
மேற்கோள்கள்
பகுப்பு:நோய் எதிர்ப்பு முறைமைகள்
டி.ஐ.
டி.ஐ. (T.I.), பிறப்பு க்லிஃபர்ட் ஜோசஃப் ஹாரிஸ் ஜூனியர் (Clifford Joseph Harris, Jr., செப்டம்பர் 25, 1980) ஓர் அமெரிக்க ராப் இசைக் கலைஞர் ஆவார்.
அட்லான்டாவின் பேங்க்ஹெட் பகுதியில் பிறந்து வளந்த டி.ஐ. 2001இல் முதலாம் இசைத்தொகுப்பு "ஐம் சீரியஸ்" (I'm Serious) வெளியிட்டுள்ளார். இந்த இசைத்தொகுப்பு சரியாக விற்பனை செய்யப்படாமல் அப்பொழுது இருந்த இசை தயாரிப்பு நிறுவனம் அரிஸ்டா ரெக்கர்ட்ஸை விட்டு கிராண்ட் ஹசில் ரெக்கர்ஸ் நிறுவனத்தை உருவாக்கினார். இன்று வரை இந்நிறுவனத்தின் அதிபராக இருக்கிறார்.
2003இல் இவரின் இரண்டாம் இசைத்தொகுப்பு ட்ராப் மியூசிக் "Trap Muzik" வெளிவந்து ராப் உலகில் புகழுக்கு வந்தார். இதற்கு பிறகு இன்னும் நான்கு இசைத்தொகுப்புகளை வெளியிட்டுள்ளார்.
டி.ஐ. 7 முறையாக பெருங் குற்ற வழக்குகளில் குற்றவாளி என்று தீர்ப்பு கூறப்பட்டுள்ளார். 2007இல் சட்டவிறோதமாக துப்பாக்கிகளை வாங்கியது காரணமாக ஒரு ஆண்டுக்கு சிறையில் இருக்கனும் என்று தீர்ப்பு செய்யப்பட்டார்.
இசைதொகுப்புகள்
பகுப்பு:ராப் இசைக் கலைஞர்கள் பகுப்பு:ஆபிரிக்க அமெரிக்க நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:ஆபிரிக்க அமெரிக்க இசை கலைஞர்கள் பகுப்பு:1980 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள்
குட்டி (2010 திரைப்படம்)
குட்டி, ஜெமினி பிலிம் சர்குட் தயாரிப்பில் 14/01/2010 அன்று வெளிவந்த தமிழ்ப் படமாகும். இயக்குனர் மித்திரன் ஜவஹர் இயக்கத்தில் தனுஷ் கதாநாயகனாக, ஷ்ரீய சரண், சமீர் தட்டானி மற்றும் பலர் நடித்துள்ளனர். ராதா ரவி அவர்களும் ஒரு முக்கிய கதாபத்திரத்தில் நடித்துள்ளார்.
மேற்கோள்கள்
பகுப்பு:2010 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தனுஷ் நடித்துள்ள திரைப்படங்கள் பகுப்பு:சிரேயா சரன் நடித்த திரைப்படங்கள் பகுப்பு:ராதாரவி நடித்த திரைப்படங்கள்
யுஎஸ்பி ஃபிளாஷ் டிரைவ்
thumb|right|அ 16 ஜி.பை விரலி
ஒரு விரலி USB 1.1. அல்லது 2.0 இடமுகப்புடன் ஒருங்கிணைந்த ஃபிளாஷ் மெமரி தரவு சேமிப்பு கருவியைக் கொண்டது. விரலிகள் ஃபிளாப்பி தகடுகளை விட சிறியதாகவும், 1 அவுன்ஸ் (28 கிராம்) எடையை விட குறைந்தவையாகவும், வெளியே எளிதில் எடுக்கவும், பல முறை தரவுகளை சேமிக்கக் கூடிய வகையிலும் இருக்கும். சேமிப்பு அளவுகள் ஒரு சில மெகாபைட்களில் இருந்து 256 கிகாபைட்கள் (GB) வரை கூட இருக்கலாம். அளவில் தொடர்ந்து வளர்ச்சியும், அளவைப் பொறுத்து விலையும் மாறி வரும். சில 1 மில்லியன் எழுத அல்லது அழிக்கும் சுழற்சியை அனுமதிக்கின்றது. இவை 10 வருடங்கள் வரை தரவுகளை தக்கவைத்துக்கொள்ளலாம்.
ஃபிளாப்பி தகடுகள் எதற்காக உபயோகப்படுத்தப்பட்டனவோ அதே போலவே USB ஃபிளாஷ் தகடுகளும் உபயோகப்படுத்தப்படுகின்றன. இவற்றில் நகரும் பாகங்கள் ஏதும் இல்லாத காரணத்தினால் இவை நம்பகத்தன்மை மிக்கவையாகவும், எளிதில் உடையாத வகையிலும், ஆயிரம் மடங்குகள் சேமிப்பு அளவு மிக்கவையாகவும், சிறியதாகவும், வேகம் மிக்கவையாகவும் உள்ளன. தோராயமாக 2005 ஆம் ஆண்டு வரை, பெரும்பாலான மடிக்கணினிகள் மற்றும் மேஜை கணினிகளோடு ஃபிளாப்பி தகடுகள் கொடுக்கப்பட்டன. ஆனால் தற்போதைய கணினிகள் ஃபிளாப்பி தகடுகளை முற்றிலும் நிறுத்தி விட்டு விரலிகளுக்கு மாறிவிட்டன.
Unix போன்ற முறைகள், Linux, Mac OS X, Windows போன்ற நவீன இயக்க முறைகளுக்கு உகந்த USB அதிக சேமிப்பு தரத்தை ஃபிளாஷ் டிரைவ்கள் உபயோகிக்கின்றன. பெரிய ஆப்டிகல் தகடு டிரைவ்களை விட USB 2.0 விற்கு உகந்த USB டிரைவ்கள் அதிக தரவுகளை சேமிக்க மற்றும் வேகமாக தரவுகளை மாற்றவும் செய்யும் மற்றும் Microsoft Xbox 360 போன்ற பல மற்ற முறைகளாலும் படிக்க இயலும்.
ஒரு ஃபிளாஷ் டிரைவில் எதுவுமே இயந்திரத்தனமாக நகராது; டிரைவ் என்ற வார்த்தையே இதற்கும் பயன்படுத்தப்படுகிறது. ஏனென்றால், கணினிகள் ஃபிளாஷ்-டிரைவ் தரவை ஒரு இயந்திர தகடு டிரைவில் எப்படி தரவு படித்து எழுதுகின்றனவோ அப்படியே இதிலும் செய்கின்றன. கணினி செயற்படுத்தும் அமைப்பிலும் பயன்படுத்துபவர் இடைமுகப்பிலும் காணப்படும் சேமிப்பை மற்றொரு டிரைவ் என்றே கருதுகிறது. ஃபிளாஷ் டிரைவ்கள் இயந்திரஙகளாக பார்க்கும்போது மிகவும் உறுதியானவையாக இருக்கின்றன. சுற்று மற்றும் கனெக்டர் உடையாத வரையில் இது எந்த அழுத்தத்தையும் தாங்கும் சக்தியுடையதாக உள்ளது.
ஒரு ஃபிளாஷ் டிரைவ் மின் துகள்கள் மற்றும் ஒரு USB இணைப்பு கருவி ஆகியவற்றை கொண்டிருக்கும் ஒரு சிறிய அச்சு செய்யப்பட்ட மின் தொடர்பு அட்டையை உள்ளடக்கி இருக்கும். இவை மின்சாரத்தால் காப்பிடப்பட்டு, பிளாஸ்டிக், இரும்பு அல்லது ரப்பரினால் ஆன பெட்டியில் பாதுகாக்கப்பட்டு இருக்கும். உதாரணமாக இதை ஒரு பை அல்லது சாவி கொத்தில் வைத்து எடுத்துச் செல்லலாம். USB இணைப்புக் கருவி ஒரு எடுக்கக்கூடிய மூடியால் பாதுகாக்கப்படலாம் அல்லது டிரைவின் உள்ளேயே இழுத்துக் கொள்ளக் கூடிய வகையில் இருக்கலாம். ஆனால், அது பாதுகாக்கப்படவில்லை என்றாலும் பாழாவதற்கான வாய்ப்புகள் இல்லை. பெருவாரியான ஃபிளாஷ் டிரைவ்கள் பொதுவான வகை-A USB இணைப்பை உபயோகிக்கின்றது,. இது ஒரு தனிப்பட்ட கனிணியில் ஃபிளாஷ் டிரைவை சொருக ஏதுவாக ஆக்குகிறது, ஆனால் மற்ற இடமுகப்புகளுக்கான டிரைவ்களும் உள்ளன.
பெருவாரியான விரலிகள் தங்களுக்கான மின்சாரத்தை USB இணைப்பில் இருந்தே பெற்றுக் கொள்ளும், அவற்றிற்கு தனியாக பேட்டரிகள் தேவைப்படாது. டிஜிட்டல் ஒலிதம் கருவியின் செயல்பாட்டோடு ஃபிளாஷ் டிரைவ் வகை சேமிப்பு இணைந்த கருவிகளுக்கு பாடல் கருவி வேலை செய்ய பேட்டரி தேவைப்படும்.
தொழில்நுட்பம்
மைக்ரோபிராஸசர் தொழில்நுட்பத்தின் வளர்ச்சிகளால் சாத்தியமான சிறிய அளவு மற்றும் குறைந்த மின்சாரத்தை செலவழித்தல், குறைந்த கட்டணம் என பல பழைய தொழில்நுட்பங்களை ஃபிளாஷ் மெமரி இணைக்கிறது. மெமரி சேமிப்பு முந்தைய தொழில்நுட்பங்களான EPROM மற்றும் EEPROM ஆகியவற்றை சார்ந்தது. இவை மிகக் குறைவான சேமிப்புத் திறனோடு இருந்தது. மேலும் எழுத மற்றும் படிக்க மிகவும் மெதுவாக மற்றும் அதிக மின்சாரம் தேவைப்படும் மின் இயக்க வழியும் தேவைப்படுவதாகவும் இருந்தது. மேலும், இதில் மறுமுறை எழுத, துணுக்கில் உள்ள அனைத்தையும் அழிக்க வேண்டும்.
அழிக்கப்படும் பகுதிகளை சிறிய "பலுக்களாக" உடைத்து மற்றவற்றை பாதிக்காத வகையில் ஒன்றை மட்டும் அழிக்கும் வகையில் வண்பொருள் வடிவமைப்பாளர்கள் பின்னர் EEPROMகளை கண்டுபிடித்தனர். ஒரு குறிப்பிட்ட மெமரி பகுதியின் உட்பொருட்களை மாற்றுவதில், அனைத்து பலுக்களையும் ஒரு ஆஃப்-சிப் மெமரிக்கு நகல் எடுத்தல், பலுக்களை அழித்தல், பஃபரில் உள்ள தரவுகளை தேவைப்படி மாற்றுதல், மற்றும் அதே பலுவில் மறுமுறை எழுதுதல் ஆகியவை அடங்கும். இதற்காக பெரிய அளவில் கனிணியின் ஆதரவு தேவைப்பட்டது மற்றும் PC-சார்ந்த EEPROM ஃபிளாஷ் மெமரி கனிணிகள் தங்களுக்கென்று செயல்படும் மைக்ரோபிராஸசர் முறையோடு பெரும்பாலும் வந்தன. ஃபிளாஷ் டிரைவ்கள் கிட்டத்திட்ட இவைகளின் சிறிய வடிவங்களாகும்.
தொடராக உபயோகப்படுத்தக் கூடிய சேமிப்புத் திறனை சாத்தியமாக்கக் கூடிய USBயால் ஆன செமி கண்டக்டர் நினைவு முறை போன்ற அதி வேக தொடர் தரவு இடமுகப்புகளின் வளர்ச்சி மற்றும் அதே நேரத்தில் சிறிய, அதி வேக, குறைந்த – மின் செயலுடைய மைக்ரோபிராஸசர் முறைகளின் வளர்ச்சியும் இவற்றை மிகச் சிறிய கணினிகளில் பொருத்துவதற்கு உதவின. தொடர் உபயோகத்திற்கு ஒத்த உபயோகத்தை விட மெமரி சிப்களுக்கு மிகக் குறைவான மின் இணைப்புகளே தேவைப்படுகின்றன. இது மல்டி-கிகாபைட் டிரைவ்களை தயாரிப்பதை எளிமையாக்கி உள்ளது.
கணினிகள் ஃபிளாஷ் மெமரி முறைகளை வன் தகடுகள் போலவே உபயோகப்படுத்துகின்றன. வன் தகடுகளில் தகவல்கள் சேமிக்கப்படும் இடத்தின் மீது கட்டுப்பாட்டு முறைகளுக்கு முழு கட்டுப்பாடும் இருக்கும். உண்மையான EEPROMஐ எழுதுதல் மற்றும் அழிக்கும் முறைகள், முன்பு விவரிக்கப்பட்ட முறைகளைப் போலவே இருக்கும்.
பல குறைந்த-விலை MP3 கருவிகள் பொதுவான ஃபிளாஷ் கட்டுப்பாட்டு மெமரி கட்டுப்பாட்டு மைக்ரோ பிராஸசரோடு ஒரு கூடுதல் மென்பொருள் மற்றும் ஒரு பேட்டரியை கூட்டி அவை பாடல்களை ஒலிபரப்பும் கருவிகளாக செயல்பட செய்கின்றனர். பல இது போன்ற கருவிகள் பொதுவான ஃபிளாஷ் டிரைவ்களைப் போல எந்த வகையான கோப்புகளையும் சேமிப்பதற்குப் பயன்படுத்தலாம்.
முதல் வணிகரீதியான உற்பத்தி பொருள்
2000 ஆம் ஆண்டு லெக்ஸார் ஒரு காம்பாக்ட் ஃபிளாஷ் (CF) அட்டையை USB இணைப்பு மற்றும் நினைவு அட்டை எழுதுதல்/படிக்கும் கருவி மற்றும் USB கேபிள் ஆகியவற்றோடு அறிமுகப்படுத்தியது. இதனால் USB hub இன் தேவை நீங்கியது.
1990 ஆம் ஆண்டுகளின் இறுதியில் USB ஃபிளாஷ் டிரைவ்களை கண்டுபிடித்ததாகக் கூறும் ஷென்சென் எலக்ட்ரானிக்ஸ் கம்பெனியான நெடாக் டெக்னாலஜிக்கு 2002 ஆம் ஆண்டு இந்தக் கருவிக்காக சீனக் காப்புரிமை வழங்கப்பட்டது.
ட்ரெக் டெக்னாலஜி மற்றும் நெடாக் டெக்னாலஜி இரண்டும் தங்களது காப்புரிமையை பாதுகாக்க முயன்றுள்ளன. ட்ரெக் சிங்கப்பூரில் ஒரு வழக்கில் வெற்றிபெற்றது. ஆனால் UKவில் உள்ள ஒரு நீதிமன்றம் அதன் ஒரு UK காப்புரிமையை ரத்து செய்தது. ட்ரெக் மற்றும் நெடாக்கின் காப்புரிமைகளை மதிக்காமல் USB ஃபிளாஷ் டிரைவ்களை தயாரிக்கும் PNY டெக்னாலஜீஸ், Lenovo, aigo, Sony,  மற்றும் தாய்வானின் Acer மற்றும் தாய் குவேன் எண்டர்பிரைஸ் கோ, ஆகியவற்றிற்கு எதிராக வழக்குகளைத் தொடுத்தது.
இரண்டாவது சந்ததி
நவீன ஃபிளாஷ் டிரைவ்களில் USB 2.0 இணைப்பு சாத்தியம் உள்ளது. ஆயினும், தற்போது முழு 480 Mbit/s USB 2.0 அதி விரைவு குறிப்பீடு ஆதரவுகளை NAND ஃபிளாஷில் உள்ள தடங்கல்கள் காரணமாக அவை உபயோகிப்பதில்லை. தற்போது கிடைக்கக்கூடியதாக இருக்கும் விரைவான டிரைவ்கள் இரட்டை அலைவரிசை கட்டுப்பாட்டு கருவியை உபயோகிக்கின்றன. இருப்பினும், அவற்றில் தற்போதைய வன்தட்டுகளில் சாத்தியமாகும் மாற்று விகிதத்தை விட மிகக் குறைவாகவே இருக்கின்றன.
ஒட்டுமொத்த தகவல் மாற்று வேகம் அதிக அளவில் வித்தியாசப்படும் மற்றும் வாங்கும் முன் இவற்றை சோதிப்பது அவசியம். வேகங்கள் Mபைட்/விநாடி, Mபிட்/விநாடி அல்லது “180X” போன்ற (150 KiB/விநாடியின் 180 மடங்கு) ஆப்டிகல் டிரைவ் பெருக்கிகள். எடுத்துக்காட்டாக இருக்கின்ற வேக டிரைவ்கள் ஒரு விநாடிக்கு 30 மெகாபைட் வரை படிக்கக் கூடும் என்றும் அதன் பாதி வேகத்தில் எழுத முடியும் எனக் கூறுகின்றன. பழைய 12 Mbit/விநாடி “USB முழு வேக” கருவிகளின் திறன் அதிகபட்சமாக எல்லை 1 MB/விநாடி ஆக இருக்கின்றது.
வடிவம் மற்றும் செயல்படுத்துதல்
கருவியின் ஒரு பக்கத்தில் ஒரு ஒற்றை மேல் (male) வகை-ஏ USB இணைப்பு பொறுத்தப்பட்டிருக்கும் பிளாஸ்டிக் பெட்டியின் உள்ளே ஒரு அச்சடிக்கப்பட்ட சர்க்யூட் பலகை இருக்கும். இந்த பலகையில் சில மின் சர்க்யூட்கள் மற்றும் சிறிய எண்ணிக்கையிலான மேற்பரப்பில்-வைக்கப்படும் ஒருங்கிணைந்த சர்க்யூட்களும் (ICகள்) இருக்கும். பொதுவாக, இதில் ஒரு IC USB போர்ட்டுக்கு இடமுகப்பை அளிக்கும், மற்றொன்று ஆண்போர்டு மெமரி செயல்படுத்தும் மற்றும் இன்னொன்று ஃபிளாஷ் மெமரி ஆகும்.
ஹோஸ்ட்டுடன் தொடர்பு கொள்ள USB அதிக சேமிப்பு டிரைவ் வகை பொதுவாக உபயோகிக்கப்படுகின்றன.
மிக முக்கியமான உட்பொருட்கள்
ஒரு ஃபிளாஷ் டிரைவில் பொதுவாக 4 பாகங்கள் உண்டு:
கூடுதல் உட்பொருட்கள்
ஒரு பொதுவான கருவியில் இவையும் இருக்கலாம்:
பொட்டலப்படுத்துதலின் அளவு மற்றும் அழகு
thumb|ஃபிளாஷ் டிரைவ்கள் பல்வேறு வகைகளில் கிடைக்கின்றன, சில நேரங்களில் கனமானதாக அல்லது சிறிய விலைகுறைந்ததாக, வடிவங்கள் மற்றும் அளவுகள், அது போலவே இக்குரா சுஷி ஆகும் சில தயாரிப்பாளர்கள் தங்களது பொருட்களை வித்தியாசப்படுத்திக் காட்ட அதிகமான வடிவங்களை உபயோகிக்கின்றனர். இதனால் USB இணைப்பை இணைப்பது கடினமாக்கப்படுகிறது. ஒரு கணினியில் உள்ள USB போர்ட் இணைப்புகள் அருகருகே இருப்பதனால், ஒரு USB இடத்தில் பிளாஷ் டிரைவ் இணைக்கப்படும் போது அது மற்றொன்றை தடுக்கும். இது போன்ற கருவிகள் தனியாக நீட்டிக்கும் கேபிள்களோடு விற்கப்பட்டால் மட்டும் அது USB சின்னம் கொண்டிருக்கலாம்.
கைக்கடிகாரங்கள், பேனாக்கள் மற்றும் சிவிஸ் மிலிட்டரி கத்தி போன்ற பொதுவாக கொண்டு செல்லப்படும் பொருட்களோடு USB ஃபிளாஷ் டிரைவ்கள் ஒருங்கிணைக்கப்பட்டுள்ளது; மற்றவை வித்தியாசமான பொம்மை கார்கள் அல்லது LEGO செங்கற்கள் போன்றவற்றோடு பொருத்தப்படுகிறது. சிறிய அளவு, எடுத்துச் செல்ல வசதியான மற்றும் குறைந்த விலை ஆகியவை USB ஃபிளாஷ் டிரைவ்களை கேஸ் மோல்டிங் செய்வதற்கு மிகுந்த பிரபலமான உபயோகப் பொருளாகி உள்ளன.
கனமான அல்லது பெரிதான வடிவமைக்கப்பட்டுள்ளவை, ஒரு USB இடத்தோடு இணைக்கப்படும் போது சரியாக செயல்பட முடியாமல் செய்து விடும். இந்த நிலையை மாற்ற ஒரு USB விரிவாக்க கேபிளை உபயோகிக்கலாம். இது போன்ற கேபிள்கள் USB உடன் பொருந்துபவையாக உள்ளது. ஆனால் USB தரத்தை ஒத்தவை அல்ல.
கோப்பமைப்பு
பெரும்பாலான ஃபிளாஷ் டிரைவ்கள் FAT அல்லது FAT 32 கோப்பமைப்பு முறையில் முன்-வடிவமைக்கப்பட்டே கிடைக்கின்றன. இந்தக் கோப்பமைப்பு எல்லா இடத்திலும் பரவியிருப்பதால் USB ஆதரவுள்ள பெரும்பாலும் எந்த ஹோஸ்ட் சாதனத்தாலும் இதை அணுக முடிகிறது. தரநிலையான FAT பராமரிப்பு பயன்பாடுகள் (எ.கா. ScanDisk) சிதைந்த தரவுகளை மீட்கப் பயன்படுத்தப்படலாம். இருப்பினும், ஹோஸ்ட் முறைமைக்கு ஃபிளாஷ் டிரைவானது ஒரு USB-இணைக்கப்பட்ட வன்-இயக்ககமாகவே தோன்றும் என்பதால் ஹோஸ்ட் முறைமை ஆதரிக்கும் எந்த கோப்பு அமைப்பிலும் டிரைவை மறுவடிவமைப்பு செய்துகொள்ள முடியும்.
டிஃப்ராக்மெண்ட்டிங்  : ஃபிளாஷ் டிரைவ்களை டிஃப்ராக்மெண்ட்டிங் செய்ய முடியும், ஆனால் ஒவ்வொரு பகுதிக்கும் (ஃபிராக்மெண்ட்) செல்லும் இயந்திர அமைப்பு எதுவும் இல்லை என்பதால் இதனால் சிறிதளவே பயனுள்ளது. ஃபிளாஷ் டிரைவ்கள் பெரும்பாலும் பெரிய அகப் பிரிவு அளவைக் கொண்டிருக்கலாம், ஆகவே டிஃபிராக்மெண்ட் செய்வதென்பது சில பகுதிகளை மட்டும் அணுகவதே ஆகும். டிஃபிராக்மெண்ட்டிங் தேவையற்ற பல எழுதுதல் செயல்பாடுகளைச் செய்வதால் டிரைவின் ஆயுளைக் குறைக்கிறது.
சமப் பகிர்ந்தளிப்பு  : சில கோப்புகள் எந்த குறிப்பிட்ட பகுதியையும் மையமாகக் கொள்ளாமல், நினைவக சாதனத்தின் முழுப் பகுதிக்கும் (எ.கா., ஒரு கோப்பகத்திற்கு என்பது போல்) பயன்பாட்டைப் பகிர்ந்தளிக்கும் வகையில் வடிவமைக்கப்படுகின்றன; எளிய ஃபிளாஷ் நினைவக சாதனங்களின் ஆயுளை இந்த சமமான பகிர்ந்தளிப்பு நீட்டிக்கிறது. சில USB ஃபிளாஷ் டிரைவ்கள் சாதனத்தின் ஆயுளை நீட்டிப்பதற்காக, அதன் மென்பொருள் கண்ட்ரோலரிலேயே உள்ளமைக்கப்பட்டவாறு இந்த செயலம்சத்தைக் கொண்டுள்ளன, மற்றவை அவ்வாறு கொண்டிருக்கவில்லை, ஆகவே இறுதிப் பயனரானவர் இந்தக் காரணத்திற்காக கோப்பமைப்பை மாற்றுவதற்கு முன்னர் சாதனத்தின் இந்த குறிப்பு விவரத்தைச் சோதித்துக்கொள்ள வேண்டும்.
வன்-இயக்ககம்:  பிரிவுகள் 512 பைட்டுகள் நீளமுடையவை, வன்-இயக்ககங்களுடனான இணக்கத்தன்மைக்காக, முதல் பிரிவானது ஒரு பிரதான தொடக்கப் பதிவு (மாஸ்டர் பூஸ்ட் ரெக்கார்டு) மற்றும் ஒரு பிரிப்பு அட்டவணை (பார்ட்டிஷன் டேபிள்) ஆகியவற்றைக் கொண்டிருக்கலாம். ஆகவே, USB ஃபிளாஷ் டிரைவ் யுனிட்கள் வன்-இயக்ககங்களைப் போலவே பிரிப்பு செய்ய முடியும்.
போலி தயாரிப்புகள்
போலி USB ஃபிளாஷ் டிரைவ்கள் இருப்பது பொதுவானது. பொதுவாக இந்த குறைந்த கொள்ளளவுள்ள USB டிரைவ்கள் அதிக கொள்ளளவுள்ள டிரைவ்களைப் போலத் தெரியும் வகையில் மாற்றம் செய்யப்பட்டவை (எ.கா. ஒரு 2GB டிரைவ் 8GB டிரைவ் என்று கூறி விற்கப்படும்). இவற்றை ஒரு கணினியில் செருகும்போது அவை விற்கப்படும் போது கூறியதைப் போலவே அதிக கொள்ளளவு உடையனவாகவே காண்பிக்கப்படும், ஆனால் அவற்றில் தரவுகளை எழுதும் போது எழுதுதல் தோல்வியடையும் அல்லது டிரைவ் செயலிழக்கும் அல்லது முன்னரே உள்ள தரவை மேலெழுதிவிடும். போலி USB டிரைவ்களைக் கண்டறிய மென்பொருள் கருவிகள் உள்ளன.
தனிப்பட்ட தரவு கொண்டுசெல்லல்
ஆவணங்கள், படங்கள் மற்றும் வீடியோக்கள் போன்ற தனிப்பட்ட கோப்புகளைக் கொண்டு செல்வதும் சேமித்து வைப்பதுமே ஃபிளாஷ் டிரைவின் மிகவும் பொதுவான பயனாகும். ஆபத்துக்காலங்களிலும் பேரழிவு ஆயத்தத்திற்கும் மெடிக் டேக் ஃபிளாஷ் டிரைவ்களில் சில நபர்கள் மருத்துவ விழிப்பூட்டல் தகவல்களையும் சேமித்து வைத்துக்கொள்கின்றனர்.
தரவுகள், பயன்பாடு மற்றும் மென்பொருள் கோப்புகளைப் பாதுகாப்பாகச் சேமித்து வைத்தல்
பல்வேறு சூழல்களிலும் (பாதுகாப்பாக அல்லது வேறு விதத்தில்) பரவலாக ஃபிளாஷ் டிரைவ்கள் பயன்படுத்துவதால், தரவு மற்றும் தகவல் பாதுகாப்பு என்பது மிகவும் முக்கியப் பிரச்சனையாகவே உள்ளது. தரவுக்கான அதிகரிக்கப்பட்ட பாதுகாப்புக்காக, உயிர்ப்புள்ளியியல் மற்றும் மறையீடாக்கம் ஆகியவற்றின் பயன்பாடு பொதுவானதாகிவருகிறது; FreeOTFE மற்றும் TrueCrypt போன்ற OTFE முறைமைகள் இந்த விஷயத்தில் பயனுள்ளவை, ஏனெனில் அவை அதிக அளவிலான தரவுகளை ஊடுருவும் தன்மையுடன் பரிமாற்றம் செய்யக்கூடியவை. சில சந்தர்ப்பங்களில் ஒரு பாதுகாப்பான USB டிரைவ் வன்பொருள் அடிப்படையிலான மறையீடாக்க இயக்க அம்சத்தைப் பயன்படுத்தலாம், அது தரவுகளை வலிமையாக மறையீடாக்கம் செய்ய மென்பொருளுக்கு பதிலாக வன்பொருள் தொகுதிக்கூறைப் பயன்படுத்தலாம்.
கணினி நிர்வாகம்
ஃபிளாஷ் டிரைவ்கள் கணினி மற்றும் நெட்வொர்க் நிர்வாகிகளிடையே பிகவும் பிரபலமான பயனுடையவை, அவர்கள் தங்கள் உள்ளமை தகவல்கள் மற்றும் கணினிப் பராமரிப்பு, சிக்கல்தீர்த்தல் மற்றும் மீட்பு போன்றவற்றுக்குத் தேவையான மென்பொருள் ஆகியவற்றை ஏற்றிக்கொள்ள இவற்றைப் பயன்படுத்துகின்றனர். பாதிக்கப்பட்ட PCகளுக்கு பரிமாற்றம் மற்றும் மீட்பு மென்பொருளை ஏற்றுவதன் மூலம் ஹோஸ்ட் கணினியின் ஒரு பகுதியிலுள்ள தரவைக் காப்பகப்படுத்த உதவியாக இருக்கவும் இவற்றைப் பயன்படுத்துகின்றனர். டிரைவ்களின் சேமிப்பளவு இப்போது மிகவும் அதிகரித்துள்ளதால், கணினியின் மறுநிறுவல் அல்லது புதுப்பித்தல் செயல்பாடுகளின் போது தேவைப்படுகின்ற எண்ணற்ற CD ROMகள் மற்றும் நிறுவிகளையும் இவை இடமாற்றம் செய்துவிட்டன.
பயன்பாடுகளைக் கொண்டுசெல்பவை
ஃபிளாஷ் டிரைவ்கள் ஹோஸ்ட் கணினியில் நிறுவும் அவசியம் இல்லாமலே இயங்கக்கூடிய பயன்பாடுகளைக் கொண்டு செல்லவும் பயன்படுத்தப்படுகின்றன. இந்தத் தத்துவத்தின் படி, தனிப்பட்ட எந்த பயன்பாடும் இதே வகையில் பயன்படுத்தப்படும் நிலையில், பல நிரல்கள் தரவுகள், உள்ளமைவுத் தகவல்கள் போன்றவற்றை ஹோஸ்ட் கணினியின் வன்-இயக்ககம் மற்றும் ரெஜிஸ்ட்ரியில் சேமிக்கின்றன
U3 நிறுவனம் (தாய் நிறுவனம்: SanDisk மற்றும் பிற) ஒரு சிறப்பு ஃபிளாஷ் டிரைவிலிருந்து Microsoft Windows க்காக வடிவமைக்கப்பட்ட பயன்பாடுகளின் தனிப்பயன் பதிப்புகளை வழங்குவதற்காக டிரைவ் உற்பத்தியாளர்களுடன் பணிபுரிகிறது; U3-இணக்கமுள்ள சாதனங்கள் Windows இல் இயங்கும் ஒரு கணினியில் செருகப்பட்டதும் ஒரு மெனுவை தானாகவே ஏற்றும் வகையில் வடிவமைக்கப்பட்டவை. ஹோஸ்ட் கணினியில் எந்த தரவையும் விட்டுச் செல்லாமல் இருக்க வேண்டுமானால், அதற்கேற்றவாறு U3 தளத்திற்காக பயன்பாடுகளில் மாற்றங்களைச் செய்ய வேண்டும். இந்தத் தளத்தில் ஆர்வமுள்ள ISVகளுக்கான மென்பொருள் சட்டக அமைப்பினையும் U3 வழங்குகிறது.
இதே போல், நிறுவும் அவசியம் இல்லாமல் ஒரு ஃபிளாஷ் டிரைவிலிருந்து ஒரு மென்பொருளை இயக்க VMware ThinApp (Windowsக்கானது) அல்லது RUNZ (Linuxக்கானது) போன்ற பிற பயன்பாட்டுக் மெய்நிகராக்கல் தீர்வுகள் மற்றும் பெயர்த்தகு பயன்பாடு உருவாக்கிகளையும் பயன்படுத்தலாம்.
பல்வேறு பரந்துபட்ட இலவசமாகவே கிடைப்பதும் ஹோஸ்ட் கணினியின் இயக்ககங்களில் அல்லது ரெஜிஸ்ட்ரியில் எதையும் சேமிக்கும் அவசியமின்றி Windows ஐ இயக்கும் கணினிகளில் இயங்கக்கூடியதுமான பெயர்த்தகு பயன்பாடுகளை, பெயர்த்தகு மென்பொருளின் பட்டியலில் காணலாம்.
கணினி தடயவியல் மற்றும் சட்ட அமலாக்கம்
Microsoft உருவாக்கிய Computer Online Forensic Evidence Extractor (COFEE) பயன்பாட்டைக் கொண்டு செல்வதற்கான பயன்பாடு கொண்டு செல்லும் அம்சமாக USB ஃபிளாஷ் டிரைவைப் பயன்படுத்தியது, அதன் பயனின் சமீபத்திய முன்னேற்றமாகும். COFEE என்பது கையகப்படுத்தப்பட்ட குற்றவாளிகளின் கணினிகளிலிருந்து டிஜிட்டல் ஆதாரங்களைத் தேடிப் பிரித்தெடுப்பதற்கான பயன்பாடுகளின் தொகுப்பாகும். எவ்விதத்திலும் இந்த தடயவியல் மென்பொருளானது ஆய்வு செய்யப்படும் கணினியின் தகவல் எதனையும் மாற்றியமைக்கக்கூடாது; பிற தடயவியல் மென்பொருள் தொகுப்புகள் CD-ROM அல்லது DVD-ROM ஆகியவற்றிலிருந்து இயங்குபவை, ஆனால் அவை இயங்குவதற்குப் பயன்படுத்திக்கொண்டிருக்கும் ஊடகத்தில் அவற்றில் தரவுகளைச் சேமிக்க முடியாது (இருப்பினும் புற இயக்ககங்கள் அல்லது மெமரி கார்டுகள் போன்ற இணைக்கப்பட்ட பிற சாதனங்களில் தரவை எழுதக்கூடும்).
இயக்க முறைமைகளைத் தொடங்குதல்
தற்போதைய பெரும்பாலான PC ஃபர்ம்வேர் USB டிரைவிலிருந்து கணினியைத் தொடங்குவதை(பூட்டிங்) அனுமதிக்கின்றன, இதனால் ஒரு தொடங்கக்கூடிய(பூட்டபில்) ஃபிளாஷ் டிரைவ் மூலமாக இயக்க முறைமையைத் தொடங்க முடிகிறது. அது போன்ற ஒரு உள்ளமைப்புக்கு Live USB என்று பெயராகும்.
Live USB ஐ பொதுவான பயன்பாடுகளுக்காகப் பயன்படுத்த முடியும் என்ற வேளையில், அளவு மற்றும் நினைவக அமைப்பு ஆகியவற்றால் மாற்று அம்சங்களுடன் ஒப்பிடுகையில் இவை மோசமானவையாகவே கருதப்படுகின்றன. அவை பெரும்பாலும் சிறப்பு அவசியங்கள் அல்லது தற்காலிகப் பணிகள் போன்றவைக்கு மட்டுமே பொருத்தமானவை, எடுத்துக்காட்டுகள் பின்வருவன:
வின்டோஸ் விஸ்டா (Windows Vista) மற்றும் வின்டோஸ் 7 ரெடிபூஸ்ட் (Windows 7 ReadyBoost)
Windows Vista மற்றும் Windows 7 இல், ReadyBoost அம்சமானது இயக்க முறைமை நினைவகத்தை அதிகரிக்க சில ஃபிளாஷ் டிரைவ்களைப் பயன்படுத்துவதை அனுமதிக்கின்றது (இருப்பினும் Windows Vista இன் ReadyBoost செயல்திறன் ஃபிளாஷ் நினைவகத்தின் 4 GB மட்டுமே என்ற வரம்புக்குட்பட்டது.)
ஆடியோ பிளேயர்கள்
பல நிறுவனங்கள் சிறிய திட-நிலை டிஜிட்டல் ஆடியோ பிளேயர்களை தயாரிக்கின்றன, மேலும் அவை அவற்றுடன் ஒலி வெளியீடு மற்றும் எளிய பயனர் இடைமுகம் ஆகியவற்றைக் கொண்டுள்ள ஃபிளாஷ் டிரைவ்களையும் தயாரிக்கின்றன. Creative MuVo, Philips GoGear மற்றும் iPod shuffle ஆகியவை இவற்றுக்கு எடுத்துக்காட்டுகளாகும். இந்த பிளேயர்களில் சில, உண்மையான USB ஃபிளாஷ் டிரைவ்களும் அதே நேரத்தில் மியூஸிக் பிளேயர்களும் ஆகும்; மற்றவை பொதுவான தரவு சேமிப்பு அம்சங்களை ஆதரிப்பதில்லை.
இசை சேமிப்பு மற்றும் சந்தைப்படுத்தல்
டிஜிட்டல் ஆடியோ கோப்புகள் மற்ற கோப்புகளைப் போலவே ஒரு கணினியிலிருந்து மற்றொரு கணினிக்கு அனுப்பப்பட முடியும், மேலும் அவற்றை இணக்கமான மீடியா பிளேயரைக் (DRM-பூட்டிய கோப்புகளுக்கான எச்சரிக்கையுடன்) கொண்டு இயக்கவும் முடியும். மேலும், இல்லங்களுக்கான பெரும்பாலான Hi-Fi மற்றும் கார் ஸ்டீரியோ ஹெட் யுனிட்கள் இப்போது USB போர்ட் வசதியுடனே வருகின்றன. இதனால் ஒரு USB ஃபிளாஷ் டிரைவில் உள்ள பல்வேறு வடிவமைப்புகளில் உள்ள மீடியா கோப்புகளை அந்தந்த வடிவமைப்புகளை ஆதரிக்கும் சாதனங்களின் வழியாக நேரடியாக இயக்க முடிகிறது.
கலைஞர்கள் தங்கள் படைப்புகளை USB ஃபிளாஷ் டிரைவ்களாகவே வழங்கினர் அல்லது விற்றனர், இதற்கான முதல் எடுத்துக்காட்டு நிகழ்வானது 2004 இல் நிகழ்ந்தது, அப்போது ஜெர்மானிய இசைக்குழு WIZO, அதன் ஆல்பமான "Stick EP" ஐ USB டிரைவாக மட்டுமே வெளியிட்டது. அதில் ஐந்து உயர்-பிட்வீத MP3களுடன் ஒரு வீடியோ, படங்கள், பாடல் வரிகள் மற்றும் கிட்டார் அட்டவணை ஆகியனவும் இருந்தன. அதைத் தொடர்ந்து, கான்யே வெஸ்ட், நைன் இன்ச்ச் நெயில்ஸ், கிளி மினோகு மற்றும் ஆயுமி ஹமாசக்கி ஆகிய குழுக்களும் தங்கள் இசைகளையும் விளம்பரங்களையும் USB ஃபிளாஷ் டிரைவ்களிலேயே வெளியிட்டனர்.